open-index/open-wikipedia-markdown huggingface dataset:
МАРнет

мини|десно|250п|Логото на МАРНет

**Македонска академска истражувачка мрежа** или **МАРНет** — организација основана во 1995 година во рамките на Универзитетот „Свети Кирил и Методиј“.

Основна функција на МАРНет е вклучување на универзитетот во семејството на сродни академски мрежи во Европа и во светот, како и обезбедување на семрежен пристап за студентите и предавачите на универзитетот. Со реализацијата на проектот МАРНет, односно со поврзувањето на универзитетската сметачка мрежа на семрежјето (интернет), многукратно се зголемил бројот на корисници и искористувањето на мрежата.

Во мрежниот информациски центар на МАРНет е регистриран врвниот домен за Македонија, доменот .mk. Во рамките на тој домен, МАРНет МИЦ може да регистрира поддомени на соодветни организации и установи.

Во согласност со одлуката на Управниот одбор на МАРНет од 8 мај 1995 година, а врз основа на правата доделени од страна на IANA, избран е хиерархиски модел на адресирање во рамките на врвниот македонски домен .mk. Во согласност со принципот на хиерархиско адресирање произлегува дека примарниот опслужувач за администрирање и управување со врвниот македонски домен .mk ги препознава и секундарните и терцијарните поддомени. Правото за нивно понатамошно администрирање МАРНет го доделува во согласност со механизмите на адресирање во МАРНет.

На 10 јуни 2014 година стапи во сила новиот Правилник за организацијата и управувањето со врвниот македонски .mk домен и врвниот македонски .мкд домен кој овозможува целосна либерализација на процесот на регистрација на домените. МАРНет овласти осум компании да управуваат со 30-те илјади регистрирани .mk домени. Ултра Нет, Тим Корпорејшн, Виртувио, МК Хост, Некст – М, Марцом Регистри, Веј Глобал ИТС и Процес Ин се првите одобрени регистрари кои ги исполнија техничките услови за да го преземат регистрирањето, додека МАРнет ќе биде само контролно тело, како што беше предвидено со либерализацијата на .mk доменот.

## Поврзано
* Највисок државен домен

## Наводи

## Надворешни врски
* МАРНет  
* МАРнет на Универзитетот „Св. Кирил и Методиј“

Категорија:Универзитет „Св. Кирил и Методиј“
Категорија:Семрежјето во Македонија
Кежовица

**Кежовица** или **Штипска Бања** — бањски центар кој се наоѓа на десниот брег на реката Брегалница, на околу 2км југозападно од центарот на Штип, на излезот од Ново Село, кое е споено со овој град, на меѓусебна оддалеченост од околу 300&nbsp;м се наоѓаат појавите на термоминералните води Кежовица и Л’џи, кои лежат на ист расед. Наоѓалиштето на овие термоминерални појави, е расположено помеѓу ридовите „Исарот“ и „Кумлако“ од левата, и „Мерите“ од десната страна на р. Брегалница.
Пред 25 години, на Кежовица постоела стара каптажа, чија термоминерална вода се користела исклучиво за лековити цели. Денес на ова место постои нова бања, со уредени санитарни бањи и базени, како и центар за рехабилитација. Инаку, Кежовица како бања е позната уште од турско време, кога таа се користела за здравствени цели и лична хигиена на жителите. Пишувани податоци за постанокот на бањата постојат, но се претпоставува дека истата била изградена од страна на Турците на крајот на XVII век и тоа во примитивна зграда со базен.
Термоминералните води во околината на Штип се јавуваат во горнојурски гранити, и тоа бањата Кежовица во непосредна близина на главниот расед, во контактот на гранити и горноеоценски флишни седименти, додека изворите Л’џи се наоѓаат во самите гранити. Треба да се напомене, дека водата во изворите Л’џи не е константна, туку е во зависност од речната вода на Брегалница. Главниот извор Л’џи има издашност која варира од 1-1,5 литри во сек., а температурата на водата варира од 50-62оС. Карактеристично е, дека со зголемувањето на нивото на р. Брегалница, покрај капацитетот на термоминералната вода на изворот Л’џи, се зголемува и температурата на оваа вода.
Температурата на главниот извор на бањата Кежовица, е 57оС, а излезноста 7 литри/сек. Бањата Кежовица, според својата радиоактивност, спаѓа во ред на најрадиоактивните термоминерални води, не само во Македонија, туку и пошироко на Балканот.
Инаку, подземјето на околината на Штип обилува со големи термоминерални води, а водата покрај за лековити цели како и за рекреативни, може да се користи и за топлификација и за енергетски цели, како и перспективно за електрификација.

## Поврзано
* Штипска Сатеска
* Штипска тврдина

## Наводи

## Надворешни врски
* Герасимов, Дарко (2017) ''Хидрогеолошки одлики на геотермалниот систем на бањата Кежовица - Штип''. Магистерски труд, Универзитет „Гоце Делчев“

Категорија:Бањи во Македонија
Категорија:Ново Село (штипска населба)
Категорија:Знаменитости во Штип
Државни празници во Бугарија

**[[Државен празник|Државни празници]] на [[Бугарија]]**: 

## Наводи

## Извори
* Кодекс на трудот

Бугарија
Човеков развој

**Човековиот развој** претставува концепт во развојната економија.

## Опфат
Корените на концептот на човековиот развој потекнуваат од концептот на основните потреби, воведен од Светската банка и Меѓународната организација на трудот. Следниот чекор беше концептот на способностите чиј автор е економистот Амартја Сен, кој заедно со пакистанскиот економист Махбуб ул Хак, се смета за основоположник и на концептот на човековиот развој. Во 1990 година се појави првиот „Извештај за човековиот развој“, изработен од Програмата за развој на Обединетите Нации (*United Nations development Programme*, *UNDP*) во кој човековиот развој е дефиниран како процес на зголемување на можностите на човековиот избор во поглед на можностите на човекот да води долг и здрав живот, да биде доволно образован и да има пристоен животен стандард. Исто така, човековиот развој вклучува и други елементи, како: политичката слобода, загарантираните човекови права, сигурноста итн. Според концептот на човековиот развој, основната цел на економскиот развој е подобрувањето на квалитетот на животот на човекот, а тоа подразбира три процеса: порастот на човековите можности (способности), распределбата на придобивкиет од стопанскиот раст и учеството на човекот во стопанскиот раст. На тој начин, човековиот развој може да се опише како развој на луѓето (инвестирање во човечкиот капитал и зголемување на производната способност и креативноста на поединецот), развој за луѓето (рамномерна распределба на доходот и на квалитетот на животот) и развој од луѓето (можност за активно учество на поединецот во сопствениот развој).

## Индекс на човеков развој

thumb|right|280px|Трендови на ИЧР
**Индексот на човековиот развој** или **ИЧР**, (англ. *Human Development Index* или *HDI*) е нормализирана мерка за животниот век, писменоста, образованието, животниот стандард и БДП. Ова е стандардна мера за благосостојбата, особено за детската благосостојба.

## Поврзано
* Индекс на човеков развој
* Светски развој

## Надворешни врски
* razvoj.org.mk  
* Син извештај за Македонија 

## Наводи

Категорија:Развој
Категорија:Развојна економија
Садетин Кајнак

**Садетин Кајнак** (тур. *Saadettin Kaynak*), (1895 – 3 февруари 1961) бил истакнат композитор на класична турска музика.

## Животопис
Садетин Кајнак е роден во Истанбул. Станал хафиз уште како младо момче. Дипломирал музика на Истанбулскиот универзитет. Подоцна престојувал во југоисточна Анадолија каде ја истражувал тамошната народна музика. Во времето на Ататурк турската музика била забранета, но Кајнак сепак ја одржал својата популарност компонирајќи музика за поезија и филмови од Египет. Во 1955 г. преживеал срцев удар и живеел парализиран сѐ до неговата смрт на 3 февруари 1961 г.

## Поважни дела
Ова е список на поважните композиции од Садетин Кајнак.

* Gönül Nedir Bilene Gönül Veresim Gelir
* Leyla Bir Özge Candır
* Niçin Baktın Bana Öyle
* Yadeller Aldı Beni
* Çile Bülbülüm Çile
* Ben Güzele Güzel Demem
* Gönlüm Seher Yeli Gibi
* Benim Yârim Gelişinden Bellidir
* Tel Tel Taradım
* Kara Bulutları Kaldır Aradan
* Muhabbet Bağına Girdim Bu Gece
* Dertliyim Ruhuma Hicranını
* İncecikten Bir Kar Yağar
* Enginde Yavaş Yavaş
* Gönlümün İçindedir Gözden Irak Sevgili
* Leylakların Hayali
* Bir Rüzgardır Gelir Geçer Sanmıştım
* Ela Gözlerine Kurban Olduğum

## Поврзано
* Турска класична музика

## Наводи
* InleyenNagmeler.com - Повеќе различни биографии на Садетин Кајнак  
* Biyografi.net - Биографија на Садетин Кајнак 

Категорија:Луѓе од Истанбул
Категорија:Турски композитори
Категорија:Композитори на класична турска музика
Категорија:Погребани во Истанбул
Категорија:Родени во 1895 година
Пастеризација

[десно|мини|Микробиолошки студии на [Луј Пастер]]
**Пастеризација** (фр. *pasteurisation*) е загревање на прехранбени производи (млеко, вино, конзерви и др.) до температура при која изумираат микроорганизмите што можат да предизвикаат вриење или расипување, а се зачувуваат витамините и другите хранливи својства на производите. Луј Пастер за првпат го извршил процесот на пастеризација на 20 април 1862.
десно|мини|Пастеризатор за млеко
  

Категорија:Храна
Категорија:Производствени процеси
Категорија:Броматологија
Лојд Пакстон

**Лојд Пакстон** — поранешен извршен директор на авиокомпаниите Air Astana и Малев. Пред да дојде на тие функции Пакстон бил вработен во British Airways, одговорен за одредиштате ширум Русија. 
Во Air Astana, тој успешно ја прошири мрежата со одредишта, додека во Малев ја имаше улогата на извршен директор од летото 2007 година, но накратко потоа тој ја презеде улогата на претседател на компанијата.

Категорија:Директори на Air Astana
Категорија:Директори на Малев
Дба

**Дба** (Германски: dba Luftfahrtgesellschaft mbH) — ниско буџетна авионска компанија со седиште во Минхен, Германија. Оперирала на одредишта низ Европа и Северна Африка. Главна база е аеродромот во Минхен. Во 2006 година, била откупена од страна на Air Berlin, но продолжи да лета под истото име Dba. Компанијата завршила со своите операции во 2008 година.

## Историја
Авиокомпанијата беше основана во март 1992 година. Беше основана од British Airways, која откупи 49% од управувачкиот пакет од претходниот сопственик, Delta Air, регионална авиокомпанија со седиште во Фридрихсхафен. Во април 1997, по либерализацијата на Европскиот пазар, British Airways го откупи и преостанатиот дел од акциите во компанијата. 
По трансформацијата на British Airways во 2000 година, започнаа големи промени внатре во корпорацијата. Првите индикатори укажуваа на тоа дека Дба имаше огромни загуби кои на годишно ниво достигаа некаде до 15 милиони фунти. Во мај 2003 година, British Airways објави планови за продажба на Дба за цена од 1 евро. Исто така, British Airways се согласи да инвестира 25 милиони фунти, како и да ја гарантира флотата на авиокомпанијата од 17 Боинг 737 авиони.
Во фискалната година која завршува на 31 март 2005 година, Дба го објави првиот профит на годишно ниво по 1992 година, профит помеѓу 1 и 2 милиони евра. 
На 6 септември 2006 година, Германската федерална канцеларија го потврди откупувањето на 100% од управувачкиот пакет во компанијата од страна на Air Berlin.

## Флота





## Наводи

## Надворешни врски
* dba 
* dba Fleet

Категорија:Авиопревозници од Европа
Категорија:Авиопревозници од Германија
Кетрин О'Хара

thumb|Кетрин О'Хара
**Кетрин О'Хара** ( - )) — глумица и комичар со американско-канадско потекло. Добитничка е на Еми-Награнда и Џемини-Награда. О'Хара е позната по нејзиното појавување во комичната емисија СЦТВ, како и по улогите Делија Дитз во *[[Битлџус]]*, Кејт МекКалистер во *[[Сам Дома]]*, Сели во *[[Кошмарот Пред Божиќ]]* и во филмови режирани од Кристофер Гест.

## Живот и Кариера
О'Хара е родена и изгледана во Торонто, Онтарио во голема Ирска Католичка фамилија. Нејзината кариера ја започнува во 1974 со појавување во неколку филмови, а потоа ја продолжува со појавувањето во комичното шоу СЦТВ.
Во доцните седумдесетти, таа позајмува голем број на гласови во цртани филмови, со што ја зацврстува и продолжува кариерата. Таа има глумено во многу филмови: во 1985 во филмот на Мартин Скорсис, *[[После Часови]]*, како и во два филма на Тим Бартон: *[[Битлџус]]* и *[[Кошмарот Пред Божиќ]]*. Кетрин ја одигрува улогата на Кејт МекКалистер во првита два филма на *[[Сам Дома]]*. Во 2006, се појавува во нејзиниот четврт филм режиран од Кристофер Гест, За Твојата Одговорност.
На 9 јуни 2007, добива свое место на Патеката На Познатите во Канада. Во мај 2008, беше прогласено дека Кетрин се кандидирала за серијата на АБЦ, Добро Однесување.

## Приватен живот
**Кетрин О'Хара** — мажена за режисерот Бо Велч и има два сина, Метју (роден 1994) и Лук (роден 1997). Нејзина сестра е пејачката и автор на песни Мери Маргарет О'Хара, иако и Кетрин е пејачка и автор на песни, со тоа што има испеано и напишано песни во филмот од 2003, *[[Моќен Ветер]]*. **Кетрин О'Хара** има состојба на Декстрокардија.

Категорија:Американски глумци
Категорија:Американски филмски глумци
Категорија:Добитници на Златен глобус
Државен завод за геодетски работи на Република Македонија

**Државниот завод за геодетски работи** *(ДЗГР)* или само **Катастар** е самостоен државен орган на Владата на Република Македонија кој е задолжен да ги извршува геодетските работи и да ги запишува правата на недвижностите. 

Основан е на 28 јули 1947 година од страна на Владата на Народна Република Македонија. Својата функција ја извршува преку подрачни одделенија сместени во 29 поголеми града во Република Македонија и централа сместена во главниот град – Скопје. Во ДЗГР работат вкупно 830 лица на територијата на целата држава.

## Организација
Своите функции дефинирани со закон Државниот завод за геодетски работи ги извршува преку работата на 10 сектори и едно одделение и тоа:
* **Сектор за геодетски работи** 
* **Сектор за дигитализација, чување и издавање на податоци и просторни единици** 
* **Сектор за информатичка технологија** 
* **Сектор за контрола** 
* **Сектор за човечки ресурси** 
* **Сектор за финансии** 
* **Сектор за планирање и развој** 
* **Сектор за катастар на недвижности - Скопје** 
* **Сектор за катастар на недвижности - Република Македонија - А** 
* **Сектор за катастар на недвижности - Република Македонија - Б** 
* **Одделение за внатрешна ревизија**

## Наводи


## Надворешни врски
Државен завод за геодетски работи на Република Македонија 

Категорија:Државни органи на Република Македонија
Молец

**Молецот** е инсект сроден со пеперутката, од истиот биолошки ред на опнокрилци (*lepidoptera*). Разликите меѓу молците и пеперугите се во обликот и составот на антените, поврзувањето на крилата за телото, изгледот на куклата, боите на крилата, но најзначајни особини по кои ги разликуваме се: 
* Времето на активност - молците се главно активни ноќе, и 
* Структурата на телото - молците имаат поздепасто и влакнесто тело и здебелени крилца.

## Економски штети од молецот
thumb|250px|left|Ларвите на домашниот молец ''(Tineola bisselliella)'' јадат волна.
Молците, односно нивните гасеници се големи земјоделски штетници во многу делови од светот. Гасениците на губарот (*Lymantria dispar*) предизвикуваат големи штети на шумите во северниот дел на САД.

Во Македонија најчести штетници од семејството молци се:
* Губарот (*Porthetria dispar l.*) 
* Жолтомешката (*Euproctis chryscorrhoea l.*) 
* Дабов свиткувач (*fam. Tortricidae*) 
* Боров четник (*Thaumatopoea pityocampa Schiff.*)

Тие главно ги напаѓаат шумите, и зависно од климатските услови, можат да се рашират и на површини од десетици илјади хектари. ЈП Македонски шуми е задолжено за следење на штетниците и за дезинсекција.

Молците се обично поотпорни на пестицидите од комарците и мувите.

Иако се обвинети дека јадат облека, најголемиот дел од возрасните молци воопшто не јадат. Дури, некои видови немаат ни уста. Кога јадат, молците обично се хранат со нектар. Само ларвите од еден вид молци *(Tineola bisselliella)* јадат волна.

## Молецот како домашно животно

Некои молци се одгледуваат, најпознати од овие се свилените буби (*Bombyx mori*). Тие се одгледуваат заради свилата од која ја формираат куклата (чаурата). Индустријата на свила произведува вкупно околу 130 милиони килограми сирова свила, вредна околу 250 милиони УСД годишно.

Постојат и други молци од кои се добива свилата, на пример неколку видови на *[[Saturniidae]]*, потоа *[[Antheraea pernyi]]* и јапонскиот свилен молец (*[[Antheraea yamamai]]*).

## Природни непријатели
Ноќните инсектојади често се хранат со молци: некои видови на лилјаци, бувови и птици. Исто така, и некои видови на гуштери, мачки, кучиња, глодачи па дури и мечки е забележано дека јадат молци. Ларвите на молците се исто така жрва на овие грабливци, како и на паразити од родот (*[[ichneumonidae]]*).

## Молецот како тема во популарната култура
* „Кога мама беше молец“ (*When Mama Was a Moth*) - песна на шкотската рок-група „Кокто Твинс“ (*Cocteau Twins*) од 1983 година.

## Наводи


Категорија:Инсекти
Категорија:Ципокрилци
Категорија:Штетници
ЈП „Национални шуми“

** „Национални шуми“** (порано: **ЈП „Македонски шуми“**) е основано со Одлука на Владата на РМ бр. 3028/1 од 15.12.1997 г., а започна со работа на 01.07.1998 г. како правен следбеник на дотогаш постојните претпријатија за стопанисување со шуми.

ЈП „Национални шуми“ стопанисува со површина од 935.000 ха, од кои 817.000 ха или 90% од вкупниот шумски фонд се во државна сопственост, додека 89.000 ха, се во приватна сопственост. Според форма на одгледување, шумите во Македонија со кои стопанисува ЈП „Национални шуми“ се високостеблени, на површина од 262.790 ха, или 29% и нискостеблени, на површина од 643.000 ха или 71% од вкупната површина под шуми. Според намената, 92% од шумите се од стопански карактер, и тие се протегаат на површина од 834.347 ха, 17.617 ха се под заштитни шуми, а 54.036 ха опфаќаат шумите со посебна намена.

Вкупната дрвна маса (волумен) со која што располага ЈП Национални шуми” изнесува 74.343.000 м3 , со вкупен годишен прираст од 1.800.000 м3. Гледано според единица површина има 179 м<sup>3</sup> на хектар, високостеблени, и нискостеблени 42 м3 по хектар.

## Наводи

## Надворешни врски
* Официјална страница на ЈП „Национални шуми“

Категорија:Македонски претпријатија од дрвната индустрија
Категорија:Државни претпријатија на Македонија
Марсел Сердан

**Марселин „Марсел“ Сердан** (фр. *Marcel Cerdan*) ( - ) бил француски светски шампион во бокс кој од страна на многумина боксерски експерти и навивачи е сметан за еден од најголемите боксери на Франција но и на  Европа кој својата боксерска вештина ја учел и ја стекнувал во Африка. Неговиот живот е одбележан со неговите спортски постигнувања, општенствениот животен стил и со трагедијата.

Марсел Сердан се родил на 22 јули 1916 во Сиди Бел Абес во тогашен Француски Алжир. Почнал професионално да боксува на 4 ноември 1934 во Мекнес, Мароко, победувајќи го Марсел Бучианери во меч со 6 рунди. Оттогаш извојувал 47 последователни победи сè до 4 јануари 1939, кога за првпат изгубил, од Хари Крастер со дисквалификација во 5-тата рунда во Лондон.

## Наводи

Категорија:Француски боксери
Категорија:Светски шампиони во бокс
Категорија:Французи
Извршен директор

**Извршен директор** (или **главен извршен директор**, крат. **ГИД**; англ. *CEО*) е највисоко рангиран вработен во една корпорација, и кој ја има целосната контрола над претпријатието, организацијата или агенцијата. Во внатрешната комуникација и во вестите, многу претпријатија ја користат титулата ГИД, за луѓе од повисоките инстанци на претпријатието, иако тие луѓе имаат некоја сосема друга улога. 

## Меѓународна употреба

Во некои земји од Европската Унија, постојат два посебни одбори, еден извршен одбор на директори за секојдневно водење на претпријатието и еден надзорен одбор кој е избран од сопствениците. Во овие земји, извршниот директор ја има контролата над одборот на директори, додека претседателот ја има контролата над надзорниот одбор. Со ова се разграничува управувачкиот од одборот на сопственици (надзорници). Со ова се прави заштита од некаков конфликт на интереси

## Структура

Вообичаено, извршниот директор има неколку помошници околу него, и секој од нив има посебни задолженија. 
Најчесто тоа се: Извршен финансов директор (chief financial officer (CFO)), извршен директор за операции (chief operating officer (COO)), извршен технички директор (chief technical officer (CTO)), извршен маркетинг директор (chief marketing officer (CMO)), извршен директор за информации (chief information officer (CIO)), и директор или заменик претседател, во одделот за човечки ресурси.

Категорија:Раководни занимања
Одредишта на Малев

Одредишта кои ги опслужува Малев:

## [[Азија]]
#### [[Југозападна Азија]]
* Израел
** Тел Авив (Аеродром Бен Гурион Тел Авив)
* Либан
** Бејрут (Аеродром Рафик Харири Бејрут)
* Сирија
** Дамаск (Аеродром Дамаск)

## [[Европа]]
#### [[Средна Европа]]
* Чешка
** Прага (Аеродром Прага)
* Унгарија
** Будимпешта (Аеродром Будимпешта) **Централа**
* Полска
** Варшава (Аеродром Варшава)
* Словенија
** Љубљана (Аеродром Љубљана)

#### [[Источна Европа]]
* Албанија
** Тирана (Аеродром Тирана)
* Босна и Херцеговина
** Сараево (Аеродром Сараево)
* Бугарија
** Софија (Аеродром Софија)
** Варна (Аеродром Варна)
* Хрватска
** Сплит (Аеродром Сплит) (Сезонски)
** Загреб (Аеродром Загреб)
* Кипар
** Ларнака (Аеродром Ларнака)
* Грција
** Атина (Аеродром Елефтерос Венизелос Атина)
** Солун (Аеродром Солун)
* Косово
** Приштина (Аеродром Приштина)
* Македонија
** Скопје (Аеродром Александар Велики)
* Црна Гора
** Подгорица (Аеродром Подгорица)
* Романија
** Букурешт (Аеродром Букурешт)
** Клуж Напока (Аеродром Клуж Напока)
** Тиргу Муреш (Аеродром Тиргу Муреш)
** Тимисоара (Аеродром Тимисоара)
* Русија
** Екатеринбург (Аеродром Колцово Екатеринбург)
** Москва (Аеродром Домодедово) 
* Украина
** Киев (Аеродром Бориспил)
** Одеса (Аеродром Одеса)

### [[Западна Европа]]
* Белгија
** Брисел (Аеродром Брисел)
* Данска
** Копенхаген (Аеродром Копенхаген)
* Финска
** Хелсинки (Аеродром Хелсинки)
* Франција
** Париз (Аеродром Париз Де Гол)
* Германија
** Берлин (Аеродром Берлин Тегел)
** Франкфурт (Аеродром Франкфурт)
** Хамбург (Аеродром Хамбург)
** Штутгарт (Аеродром Штутгарт)
* Ирска
** Даблин (Аеродром Даблин)
* Италија
** Милано (Аеродром Милано Малпенза) 
** Рим (Аеродром Рим Фјумичино)
** Венеција (Аеродром Венеција)
* Холандија
** Амстердам (Аеродром Амстердам)
* Шпанија
** Мадрид (Аеродром Мадрид)
** Малага (Аеродром Малага) (Сезонски)
* Шведска
** Гетеборг (Аеродром Гетеборг Лендветер)
** Стокхолм (Аеродром Стокхолм Арланда)
* Швајцарија
** Женева (Аеродром Женева)
** Цирих (Аеродром Цирих)
* Обединето Кралство
** Лондон (Аеродром Лондон Гетвик)

Категорија:Одредишта на авиопревозници
Ножан ле Ротру

**Ножан ле Ротру** () — општина во западниот дел на департманот Ер и Лоар во северна средна Франција. Ова е потпрефектура која лежи крај реката Хвисна, 56 километри западно од Шартр крај автопатот RN23. Местото било некогашен главен град на некогашната грофовија Перш.

Најголемата атракција во Ножан ле Ротру е замокот Сен Жан.

## Личности
Ножан ле Ротру е родно место на Гистав Ле Бон, истакнат француски социопсихолог и социолог, основач на дисциплината психологија на толпата и инспирација за Хитлеровото дело „Мојата борба“.

Категорија:Општини во Ер и Лоар
Категорија:Населени места во Франција
Категорија:Потпрефектури во Франција
Детроит (Орегон)

thumb|220px|Местоположба на Детроит во Орегон

**Детроит** () е град во американската држава Орегон. Овој град според статистиките во 2010 година, има 202 жители.

## Наводи

Категорија:Градови во Орегон
Категорија:Населени места основани во 1952 година
ХМС Детроит

**ХМС Детроит** се два брода на Британската кралска воена морнарица кои се користеле во Британско-американската војна во 1812 година. Тие биле стационирани на Езерото Ири. Именувани се *Детроит* според *Тврдината Детроит*.

## Извори
* Malcomson, Robert and Thomas Malcomson, HMS Detroit: The Battle of Lake Erie, (Annapolis, MD. Naval Institute Press, 1990)



Категорија:Бродови
Асалско Езеро

**Асалското Езеро** () — кратерско езеро во централен Џибути, сместено на јужната граница на регионот Таџура на 120&nbsp;км западно од Џибути Сити. Лежи на 155&nbsp;m (515&nbsp;ft) под морското ниво во Афарската котлина (Данакилска котлина) и претставува најниска точка во Африка. Има димензии од 19 и 7&nbsp;км и површина од 54 км2. Длабоко е 40 m.

Езерото се одликува со високо ниво на соленост околу 34,8% (до 40% на 20 m длабочина), споредено со просечната соленост на океаните од 3,5 % го прави најсоленото езеро во светот.

## Надворешни врски

* Асалското езеро на ''djiboutiweb'' (француски) 
* Асалското езеро на artouest.org (француски) 
* Слики од Асалското езеро 

## Извор
* Микробиолошка студија за хиперсолените езера во Француски Сомалиланд 

## Галерија

Image:Lake_Assal_3-Djibouti.jpg|Солта на Асалското езеро
Image:Lake_Assal_1-Djibouti.jpg|Асалско езеро
Image:DjiboutiLacAssal2.jpg
Image:DjiboutiBayofGoudouk.jpg|Гудуковиот залив
Image:DjiboutiLacAssal.jpg|


Категорија:Езера во Џибути
Категорија:Кратерски езера
Категорија:Солени езера
Марн ла Кокет

**Марн ла Кокет** (фр. *Marnes-la-Coquette*) — општина во западните предградија на Париз, Франција. Оддалечена е е 13,1 км од центарот на градот.

Марн ла Кокет бележи највисок приход по домаќинство во Франција, со просек од €81.746 годишно. http://www.linternaute.com/ville/classement/richesse/36566/4/1/0/0/index.shtml 

## Личности
Во Марн ла Кокет починале двајца великани на француската наука:

* Гистав Ле Бон, истакнат социопсихолог и социолог, основач на дисциплината психологија на толпата и инспирација за Хитлеровото дело „Мојата борба“.
* Луј Пастер, познат хемичар и биолог, пронаоѓач на пастеризацијата.

Категорија:Општини во Сенските Висови
Крвна група

мини|десно|300п|Крвни групи според системот AB0 и имуноглобинските антитела присутни во секоја од нив.
thumb|Работник во болница зема примероци од крв од донатор за тестирање
**Крвна група** — класификација на крвта која се заснова на присуството или отсуството на наследени антигенски супстанци кои се составен дел на мембраната на еритроцитите. Овие антигени може да се од видот на белковини, јаглехидрати, гликобелковини или гликолипиди (во зависност од системот за класификација на крвните групи), и некои од овие антигени се исто така присутни на мембраните на некои други типови на клетки. Неколку од овие антигени од еритроцитите кои потекнуваат од еден алел (или блиску поврзани гени) заедно формираат систем од крвни групи.

Крвните групи се наследуваат од двата родитела. Денес се познати вкупно 29 човечки системи од крвни групи кои се признаени од МЗКТ.

Многу бремени жени носат фетус кој има различна крвна група од нивната, така што мајката може да создаде антитела против феталните еритроцити. Понекогаш овие мајчини антитела се IgG, мал имуноглобулинска белковина кој може да ја премине плацентата и да предизвика хемолиза (растворање, разорување) на феталните еритроцити, што води до хемолитичко заболување на новороденчето.

## Складност за трансфузија на крв

* Единките со крвна група **AB** ги поседуваат и двата антигена (А и В) на мембраната на нивните еритроцити, и нивниот крвен серум не содржи антитела кои би се бореле против А или В антигенот. Според ова, единка со крвна група АВ може да прима крв од било која друга крвна група (претпочитајќи АВ), но може да дава крв само на единки со крвна група АВ.
* Единките со крвна група **А** го имаат само А антигенот на мембраната на еритроцитите. Нивниот крвен серум содржи IgM антитела кои дејствуваат (т.е. се борат) против В антигенот. Според ова, единка со крвна група А може да прима крв само од единки со крвна група А или О  (претпочитајќи А), а може да дава крв само на единки со крвна група А или АВ. 
* Единките со крвна група **В ** го поседуваат В антигенот на мембраната на нивните еритроцити. Нивниот крвен серум содржи IgM антитела против А антигенот. Според ова, единка со крвна група В може да прима крв само од единки со крвна група В или О (претпочитајќи В), а може да дава крв само на единки со крвна група В или АВ.
* Единките со крвна група **О ** (која кај нас и во некои други држави се означува како нулта, а во други со буквата О) ги немаат А и В антигените на мембраната на еритроцитите, но нивниот крвен серум содржи IgM анти-А антитела и анти-В антитела кои дејствуваат против А и В антигените. Според ова, единка со крвна група О  може да прима крв само од единки со крвна група О, а може да дава крв на сите останати крвни групи (А, В, О или АВ).

right|230px|thumb|Складност на еритроцитите.

## Поврзано
* Крвна плазма
* Крводарителство
* АВО систем на крвни групи
* Резус-систем

Категорија:Хематологија
Категорија:Имунолошки систем
Категорија:Крвоток
Swiss International Air Lines

**Swiss International Air Lines** или само Swiss е национална авиокомпанија на Швајцарија, која оперира на одредишта во Европа, Северна и Јужна Америка, Африка и Азија. Главна централа е аеродромот во Цирих. Авиокомпанијата е во сопственост на Германската авиокомпанија Луфтханза.

## Проблематичен почеток

Авиокомпанијата беше формирана по банкротирањето на поранешниот Швајцарски национален авиопревозник Swiss Air. Загубите постоеја сè до почетокот на 2005, кога најголемите акционери во авиокомпанијата, Credit Suisse и UBS, склучија договор за продажба на дел од нивните акции на авиокомпанијата Cross Air, регионален сојузник на Swiss Air. Cross Air потоа го промени своето име во Swiss, и новиот национален авиопревозник започна со официјални летови на 31 март 2002 година.

[thumb|right|250px|[Airbus A330]]

## Враќање во нормала
До 2005 година, авиокомпанијата беше преполовена на половина од тоа што беше во 2002 година. Имаше годишни загуби, но постепено ги намалуваше, сè до 2006 година, кога оствари профит од 220 милиони долари. Профитот во 2007 година беше 570 милиони долари. На 22 март 2005 година, Луфтханза објави дека планира да го преземе управувачкиот пакет во компанијата и откупи за почеток 11% од акциите. Преземањето заврши на 1 јули 2007 година и операциите на Swiss постепено беа синхронизирани со операциите на Луфтханза. Авиокомпанијата исто така воспостави и регионална подружница, Swiss European Air Lines.

[thumb|right|250px|[Airbus A320]]

## Одредишта

Погледни опширно, Swiss International Air Lines одредишта.

## Нови одредишта и зголемен број на летови
* Цирих - Шангај - Секојдневни летови со Ербас А340 авион

Авиокомпанијата објави зголемување на бројот на летови од аеродромот во Базел. Нови летови беа воведени до Барселона, Будимпешта, Манчестер, Ница, Прага и Варшава.

[thumb|right|250px|[Airbus A321]]
thumb|right|250px|Свис
thumb|right|250px|Ербас A220

## Флота





Категорија:Авиопревозници од Европа
Категорија:Авиопревозници од Швајцарија
Категорија:Луфтханза
Пеги Гугенхајм

мини|240п|Пеги Гугенхајм
**Пеги Гугенхајм** (англ. *Peggy Guggenheim*), чие вистинско име e **Маргарeт Гугенхајм** (, 26 август 1898 - Венеција, 23 декември 1979), била американска колекционерка на уметнички дела и мецена.

## Животопис
Ќерка на Бенџамин Гугенхајм и Фјорета Селиџман. Нејзиниот татко во 1912 год. завршува трагично на бродот „Титаник“ кога таа била  малечка. Нејзиниот стрико, Соломон Гугенхајм е сопственик на музејот Гугенхајм во Њујорк. Семејството Гугенхајм се збогатило во рударската индустрија за сребро, бакар и челик. Семејството пак од мајчина страна, Селиџман, биле познати американски банкари.

Во 1919 година, штотуку полнолетна, Пеги добива дел од татковото наследство, многу помало од она на остатаните Гугенхајмови, бидејќи нејзиниот татко еден добар дел потрошил во Париз. Одлучува да оди на пат кој ќе ја одведе од водопадите на  Нијагара сè до границата на САД со Мексико.

На свои неполни дваесет години, Пеги започнува да работи во една книжара во Њујорк (која била наречена *Sunswise Turn*), и посетува значајни кругови во кои запознава многу од тогашните современи интелектуалци меѓу кои и Лоренс Вајл. Така навлегува во светот на авангардата.

Во 1922 год. во Париз се мажи за Вајл, сиромав сликар кој му припаѓал на дадаистичкиот правец и со него има две деца, син (Синбад) и ќерка (Пиџин) која имала изразени уметнички предиспозиции.

## Мисли


## Наводи

## Надворешни врски
* Музеи Гугенхајм 
* Биографија на Пеги Гугенхајм  

Категорија:Родени во 1898 година
Категорија:Починати во 1979 година
Категорија:Американски Евреи
Категорија:Колекционери на уметнички дела
Мухамед Али

мини|десно|Али во младоста

**Мухамед Али** (); родено име: **Касиус Марселус Клеј Јуниор** (*Cassius Marcellus Clay, Jr.*),  - ) — американски боксер и поранешен трикратен светски првак во тешка категорија.

Али е роден во Луисвил, Кентаки како Касиус Клеј. Името го добил по татка си, Касиус Марселус Клеј Сениор., кој пак истото го добил  по аболиционистот и политичар Касиус Клеј од XIX век. Клеј брзо видел оти како скромен боксер не се стигнува надалеку во бокс бизнисот, па затоа и им се потсмеваше на противниците, провоцирајќи ги. По освојувањето на неговата прва светска титула, Клеј чекореше низ рингот викајќи "*I am the greatest!*" - „*Јас сум најдобриот!*“.
 
Али си го променил името откако пристапил на Нацијата на Исламот во 1964, прво во сунитство во 1975 г. во суфизмот.

## Поврзано
* Трилер во Манила

## Наводи

## Надворешни врски

* 

Категорија:Американски боксери
Категорија:Светски прваци во бокс
Категорија:Носители на Претседателскиот медал на слободата
Марија Абакумова

**Марија Василевна Абакумова** (родена на 15 јануари 1986 во Ставропол) — руска атлетичарка која се натпреварува во фрлање копје.

На Летните олимписки игри - 2008, Марија уште во првата серија го обезбеди водството со далечина од 69,32 m. Во четвртата серија предноста успеа и да ја зголеми, фрлајќи 70,78m што претставуваше и нов европски рекорд, но во последната, шеста серија Барбора Шпотакова од Чешка го фрли копјето на далечина од 71,48m со што го освои златниот медал, а по што дотогаш водечката Марија Абакумова го освои сребрениот медал.

На светското првенство во Берлин во 2009, Абакумова го освои бронзениот медал со далечина од 66,02 m, а веќе на следното првенство во Тегу, во драматична завршница успеа да ја победи светската рекордерка, Барбора Шпотакова и да го освои првото место со нов личен и руски рекорд, префрлајќи 71,99 m. Имено, уште во втората серија, таа префрли 71,25 m, што и во тој момент беше нејзин нов личен, како и нов рекорд на Русија. Но, во петтата серија Шпотакова префрли 71,58 m, со што успеа да ја симне од првото место, што траеше само до следното фрлање, во кое Абакумова го оствари победничкиот резултат.

## Надворешни врски
* Профил на Марија Абакумова на страната на Меѓународната атлетска федерација
* Протокол од финалето во фрлање копје на Летните олимписки игри во Пекинг

Категорија:Руски атлетичарки
Категорија:Живи луѓе
Категорија:Родени во 1986 година
Татјана Чернова

**Татјана Сергеевна Чернова** (родена на  во Краснодар) — руска атлетичарка која се натпреварува во седмобој.

На Летните олимписки игри 2008 одржани во Пекинг, Татјана го освои бронзениот медал.

Во 2011, таа го освои златниот медал на светското првенство во Тегу, остварувајќи нов личен рекорд од 6880 бода.

## Наводи

Категорија:Руски атлетичарки
Категорија:Живи луѓе
Атанас Николовски

**Атанас Николовски** () — македонски кајакар кој беше дел од македонската олимписка репрезентација за Олимписките игри во Пекинг во 2008 на кои ја имаше честа да биде знаменосец на Македонија. На игрите, тој настапи во дисциплината К-1.

Категорија:Живи луѓе
Категорија:Македонски кајакари
Категорија:Македонски олимпијци на Летните олимписки игри - 2008
Категорија:Македонски олимпијци
Категорија:Учесници на ИКАС
Non, je ne regrette rien

***Non, je ne regrette rien*** или на француски: Не жалам ништо - е песна која е компонирана во 1956, текстот е од Мишел Вокер, музиката од Шарл Димон. Таа за првпат била снимена од Едит Пјаф на 10 ноември 1960.

Пјаф ја посветила својата снимка на Легијата на странците. En effet à l'époque de l'enregistrement, la France était engagée dans la guerre d'Algérie (1956–1962).

## Наводи

Категорија:Француски песни
Категорија:Песни од 1956
Ивана Рожман

рамка|десно|100px
**Ивана Рожман** (родена на  во Скопје) — македонска атлетичарка која се натпреварува во трката на 100 m. Нејзиниот личен рекорд изнесува 12,01 и е постигнат во 2011 година.

Таа настапи за Македонија на Летните олимписки игри - 2008 одржани во Пекинг во трката на 100 m со време од 12,92s. На Светското првенство во 2009 година постигна време од 12,60, а на Европското првенство во 2010, време од 12,90.

## Надворешни врски
* ИААФ профил на Ивана Рожман

Категорија:Македонски спринтери
Категорија:Македонски атлетичарки
Категорија:Македонски олимпијци на Летните олимписки игри - 2008
Категорија:Луѓе од Скопје
Helvetic Airways

**Helvetic Airways** е авиокомпанија заснована во Цириџ, Швајцарија. Оперира на одредишта низ Европа, најголем дел од нив се одредишта за одмор. Главна база е аеродромот во Цирих.

## Историја
Авиокомпанијата беше воспоставена во 2001 година и започна со операции на 15 февруари 2002. Беше основана од страна на Odette Airways и беше ребрендирана како Helvetic Airways во септември 2003 година. Првиот лет како Helvetic Airways се случи во ноември 2003 година. Инвестициската компанија, Patinex, која е во сопственост на Martin и Rosemarie Ebner станаа главни акционери во авиокомпанијата. Helvetic Airways ќе ги прекине сите редовни линии заклучно со октомври 2008 година, и ќе се концентрира на чартер летови.

## Одредишта
Авиокомпанијата лета на овие одредишта:

**Европа**
* Италија
** Бриндизи (Аеродром Бриндизи)
** Катанија (Аеродром Катанија)
** Ламезија Терме (Аеродром Ламезија Терме)
** Палермо (Аеродром Палермо)
* Македонија
** Скопје (Аеродром Скопје), (Аеродром Охрид)
* Шпанија
** Херез (Аеродром Херез)
* Швајцарија
** Цирих (Аеродром Цирих)

thumb|right|Fokker 100 на аеродромот во Манчестер

## Флота

Флотата на Helvetic Airways се состои од 5 Фокер 100 Авиони.

Категорија:Авиокомпании од Швајцарија
Категорија:Авиопревозници од Европа
Мавлет Батиров

мини
**Мавлет Алавдинович Батиров** (руски:Мавлет Алавдинович Батиров) (роден на 12 декември 1983 во Касавјурт, Дагестан, СССР) — руски борач.

На Летните олимписки игри - 2004, тој се натпреваруваше во категоријата слободен стил до 55&nbsp;кг и го освои златниот медал.

Во април 2006, Мавлет на Европското првенство одржано во Москва го освои златниот медал во категоријата слободен стил до 60&nbsp;кг.

На Летните олимписки игри - 2008 одржани во Пекинг, Мавлет настапи во дисциплината слободен стил до 60&nbsp;кг и го освои златниот медал.

Категорија:Руски борачи
Категорија:Живи луѓе
Категорија:Родени во 1983 година
Детроит (Тексас)

thumb|220px|Местоположба на Детроит во Тексас

**Детроит** () е град во американската држава Тексас. Овој град според статистиките во 2000 година, има 776 жители.
## Наводи

Категорија:Градови во Тексас
Небесно Езеро

**Небесното Езеро** (корејски: , Hanja: 天地, **'; [[кинески јазик|кинески]]: **') — кратерско езеро на границата помеѓу Кина и Северна Кореја. Сместено е во калдера на вулканските планини Бекду, кои се дел од веригата на Бекдудеган на Чангбајските Планини. Се наоѓа во покраината Јангандо, С. Кореја, и , дел во Џилин, североисточна Кина.

### Чудовиштето Ченџи

Многумина веруваат дека ова езеро е дом на Чудовиштето од Небесното Езеро, кое Корејците го нарекуваат **Ченџи**.

## Наводи

Категорија:Езера во Кина
Категорија:Езера во Северна Кореја
Категорија:Кратерски езера
Категорија:Езера со чудовишта
Категорија:Меѓународни езера во Азија
Знакот на четворицата

**Знакот на четворицата** била втората книга со Шерлок Холмс напишана од Артур Конан Дојл.  Романот за првпат се појавил во 1890 година во февруари месец, и се појавил во Лондон и Филаделфија. Британската верзија се продавала за еден шилинг а додека американската верзија се продавала за 25 центи. Денешни зачувани оригинали од романот вредат неколку илјади долари.

Во наредните месеци книгата била повторно печатена со името *Знакот на Четворицата*.  Како книга, романот бил издаден во октомври 1890 година од *Спенсер Блекет* со истиот наслов. Разликата помеѓу двете верзии на романот, американскиот и британскиот е во насловот на книгата. Книгата е проследена од Авантурите на Шерлок Холмс.

Категорија:Шерлок Холмс
Категорија:Книги од Артур Конан Дојл
Намцо

**Намцо** (официјално **Нам Цо**, монголски:**Тенгри Нур** (Небесно езеро)) е планинско езеро во Тибет, Кина. Езерото се наоѓа на границата меѓу Дамксунг од префектурата Ласа и Баингоин од префектурата Нагќу, околу 112&nbsp;км северозападно од Ласа.

## Географија и клима
[мини|лево|200px|Манастирот [Манастир Таши Дор|Таши Дор виден пред езерото]]
thumb|260px|Идилични номадски кампови (2005)
Езерото лежи на надморска висина од 4,718m и зафаќа површина од 1,870&nbsp;км2. Езерото е на најголема надморска висина од солените езера во светот и најголемото солено езеро во Тибет. И покрај то, не е најголемото езеро во историјата на географски Тибет. Најголемо, сепак е езерото Кингаи (речиси двојно поголемо), но поради промената на границата од 1965, тоа и припаѓа на Кина и е најголемо езеро во оваа земја.

Во езерото има 5 острови со различна големина, а на едн или два има камена руда. Езерото служело за религиозни намени кои ги извршувале поклониците кои поминувале по неговата ледена површина кон крјот на зимата, носејќи ја храната со себе. Тие ги поминувале летата покрај езерото, оневозможени да се вратат сè додека водата од езерото не замрзнела. Оваа пракса е практикувана и за време на комунистичкиот режим на Кина врз Тибет.

Најголемиот остров се наоѓа во северозападниот дел од езерото и е долг 2.100 м, а широк 800 м со возвишување до 100m кон средината. Неговата најблиска точка е на 3,1&nbsp;км од брегот.

Највнатрешниот остров е на најблиска оддалеченостѕ од 5,1&nbsp;км од брегот.

Времето покрај Намцо е променливо и често се случува да дојде и до снежни виулици на планинскиот венец Њаинкентагла.

## Останати податоци

Езерото Намцо се смета дека е едно од најубавите места на планинскиот венец Њаинкентагла. Пустинските пештери во близина, со векови биле одредиште за тибетските поклоници. Површинскиот пат низ Ларген Ла на надморска висина 5,186m беше завршен во 2005, овозможувајќи полесен пристап до езерото од Ласа, што овозможува развој на туризмот.

Во овааповршина се наоѓаат населбите Добџои, Догар и Чагјунгоинба.

Манастирот Таши Дор се наоѓа покрај југоисточниот дел од езерото.

Во хонгконшкиот филм од 2002 *[[Допир]]* се снимени неколку сцени од езерото.

Постојат некои неточни записи кои велат дека езерото Намцо се наоѓа на најголема надморска виина во светот. Но, оваа констатација е точна за езерото Сенгли кое се наоѓа на надморска висина од 5,386m и зафаќа површина од 92&nbsp;км2. Сепак, Намцо е соленото езеро кое се наоѓа на највисока надморска висина во светот.

За езерото Намцо исто така е снимен и документарец на BBC.

## Наводи



Категорија:Езера во Тибет
Категорија:Езера во Кина
Список на градови во Македонија по население

Ова е **список на градови во [[Република Македонија]] по население**.

## Градови со повеќе од 25 000 жители
thumb|1 - Скопје
thumb|2 - Битола

thumb|4 - Прилеп
thumb|6 - Велес
thumb|7 - Охрид
200px|right|thumb|180px|8 - Штип
thumb|9 - Гостивар

## Население распределба

## Поврзано
* Градови во Македонија
* Список на градови во Вардарска Македонија по население (1913)

## Извори
* 2002 census results

Категорија:Градови во Македонија
Категорија:Списоци на градови
Градови, Население
Гистав Курбе

**Гистав Курбе** (франц. *Gustave Courbet*; Орнан, 10. јуни 1819 — Тур де Пеј, 31. декември 1877) бил најголем претставник на реализмот во сликарството и дал печат на сите. Тој рекол: „Јас не сликам ангели, затоа што не ги гледам“, со што го негира замислувањето и интуицијата, тој веќе го користи оноа што го гледа, и онака како што гледа. По него потреба во реализмот е да укаже на социјалните неправди кои трат сељаци и работници, а не да прикажува историско сликарство кое било на прво место во хијарархијата на Академијата. Работи на големо монументално платно на кои се анонимни селани и работници, луѓето од дното кои никогаш до тогаш не биле во центар на внимание. Тој е сликар на својата епоха, само во оноа време каде што живее. до тој момент уметниците ја сликаат природата, но рееалистите , непротив, сликаат траумитични и банални ситуации. Го оптужуваат дека воведува грда ететика. Сликите на Гистав Курбе се во потполна  спротивност во однос на владаечките стандардни сликарства. Тогаш првпат се раздвојуваат  ставовите на Академијата и оние незвацичните. во 1885 година требало Париз да стане центар на светската изложба. Гистав Курбе донел 40 слики на комисијата и тие сите ги одбиле. После тоа покрај изложбата направил мал павиљон и внатре ги изложил сите тие дела. На сите негови мали слики, Курбе е присутен. едно од најпознатите дела на Гистав Курбе е каменот на туцачите, кое е за жал уништено. идеолошки е напровокативно. старецот и момчето подготвуваат камен за на пат, штона нас ни говори на полпожувањето на друштвените слоевии нивната безизлезна ситуација.

К
Категорија:Родени во 1819 година
Категорија:Починати во 1877 година
Сузан Валадон

**Сузан Валадон** (23 септември 1865 – 7 април 1938) била француска сликарка. Во 1894 Валадон станала прва жена сликар која била примена во Националното Друштво на Уметниците.

## Нејзиниот живот
[thumb|left|''Пијачка'' - Портрет на Сузан Валадон од [Анри де Тулуз-Лотрек.]]

Родена како **Мари-Клементин Валадон** во Бесин-сир-Гартемп, Горна Вјена, Франција, како ќерка на немажена перачка, Сузан Валадон станала циркуски акробат на возраст од 15 години, но една година подоцна, паднала од трапез што значело и крај на нејзината циркуска кариера.

На Монмартр во Париз почнала да се интересира за уметноста, прво работејќи како модел на познатите сликари кои биле привлечени од нејзината појава и убавина. На тој начин била во можност внимателно да ги гледа и да ги набљудува сликарските техники. Потоа и самата почнала да работи како сликар.

Таа им била модел на познати сликари како Анри де Тулуз-Лотрек (којшто и давал и часови по сликање), Реноар, и Пјер Пувис де Шаван, и се знае дека на последните двајца им била љубовница. Едгар Дега бил импресиониран од нејзиното цртање и ја поттикнувал во нејзината работа како сликар.

## Нејзиното дело
Сузан Валадон сликала мртва природа, букети и пејзажи со извонредна силина на композиција и треперливи бои. Таа исто така е позната и по своите акти. Првите изложби во почетокот на деведесеттите години од 19 -от век содржеле главно портрети меѓу кои и оној на Ерик Сати со кој била во љубовна врска во 1893. Во 1894, Сузан Валадон била првата жена примена во Друштвото на уметниците. Како перфекционист, таа повеќе години работела на своите дела пред да ги изложи.

При крајот на животот, Сузан Валадон била пријателски поврзана со сликарот Татарот Гази.

Умрела на 7 април 1938, во друштво на нејзините пријатели сликари Андре Дерен, Пабло Пикасо и Жорж Брак.

Денес нејзините дела се изложени во центарот Жорж Помпиду и во Музејот на Уметноста Метрополитен во Њујорк.

## Портрети и слики со Сузан Валадон


Image:Portrait de Suzanne Valadon par Henri de Toulouse-Lautrec.jpg|Портрет на Сузан Валадон од Анри де Тулуз-Лотрек
Image:Henri de Toulouse-Lautrec 018.jpg|Анри де Тулуз-Лотрек: *Перачка
Image:Pierre-Auguste Renoir - Suzanne Valadon - La Natte - Girl Braiding Her Hair.jpg|[[Реноар]] : *Девојка си ја плете косата* (Сузан Валадон). 1885 
Image:Pierre-Auguste Renoir - Suzanne Valadon - profile.jpg|Реноар: Портрет од профил на Сузан Валадон, 1885
Image:Pierre-Auguste Renoir - Suzanne Valadon - 1885.jpg|1885, од Пјер-Огист Реноар
Image:Pierre-Auguste Renoir 019.jpg|"Танц во Градот" од Реноар
Image:Parasolki1883nationalgallerylo.jpg|[[Реноар]]: *Чадори'' (1883), се појавува Сузан Валадон (лево)
Image:Valadon by Steinlen.jpg|Портрет на Валадон од Теофил Александар Стајнлен


В
В
В
В
Категорија:Родени во 1865 година
Категорија:Починати во 1938 година
Категорија:Починати во Париз